  Туспуктэм: Руслан Нуриахметов Наталия Сильвестрова Удмуртиын шутэтскон нуналъёсы вӧсь луыса эмъюрттэтлы 1 сюрс 109 адями вазиськиз, кылем арысь та вакытэн ӵошатыса, со 142 адямилы ӧжытгес. Улосвыл тӧроен ортчытэм аппаратной кенешонын со сярысь элькунысь тазалыкез утёнъя министрлэсь ужзэ быдэсъясь Наталья Якимова вераз, ивортӥз тӧролэн но кивалтэтлэн пресс-службазы. « Котькуд поликлиника нуалаз шорлыдын 40-60 ӧтёнъёсын ужаз, эмъяськонние одӥг эмчи доры 30-40 висисьёс вуылӥзы, ӵемгес бадӟым температураен, паласькись лек вирус инфекцилэн тодметъёсынызы вазиськылӥзы » Наталья Якимова, Удмуртиысь тазалыкез утёнъя министрлэсь ужзэ быдэсъясь Куать адями пиротехникалэсь сӧсырмыны сюриз, кылем арын одӥг муртлы тросгес вал. 45 адями кынмыны шедиз (2022-тӥ арын 27 адями вал), со пӧлысь 20 адямилы амбулаторно эмъюрттэт сётӥзы, 23 муртэз эмъюртэ интыязы, кык мурт кулӥз. Выль ар праздникъёсы ӝог эмъюрттэт нуналлы быдэ 126 бригадаос сётӥзы. Соос ӧтёнъёсъя 21 сюрс 37 пол потазы. Ӝог эмъюрттэт сётӥсь бригадаос сюрес вылысь шугадӟонъёсы 54 пол потазы, тылпуосы – 51 пол. 51 адями сюрес вылын шимучыре шедьыса вӧсь луиз, соос пӧлын 12 нылпи. Тодэ вайытом, матысь нуналъёсы Удмуртиын куазь кезьыт возиськоз. Эмчиос кынмемлэсь утӥськонъя дэмланъёс сетӥзы. Тегъёс: Удмуртия Тазалык шутэтскон  